171. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ. 691/127/Μ13/3-36 της 25 Ιαν./3 Φεβρ. 1982 (ΦΕΚ Β΄ 42) Χορήγηση διορθωτικού ποσού και καθιέρωση αυτόματης τιμαριθμικής αναπροσαρμογής στις συντάξεις και τα βοηθήματα του Δημοσίου και των Οργανισμών Τοπικής Αυτοδιοικήσεως. Έχοντας υπόψη: α)Την αδυναμία κατάθεσης στη Βουλή για ψήφιση σχεδίου νόμου για τη ρύθμιση των συντάξεων εξαιτίας του γεγονότος ότι δεν έχει ψηφισθεί ακόμα ο Κρατικός Προϋπολογισμός του έτους 1982. β)Την ανάγκη ενίσχυσης ιδιαίτερα των χαμηλών και μεσαίων εισοδημάτων, που η αγοραστική τους δύναμη μειώθηκε από την προηγούμενη εισοδηματική πολιτική. γ)Την ανάγκη κάλυψης της μετάβασης από το παλαιό σύστημα αύξησης των αποδοχών και των συντάξεων στο νέο σύστημα της αυτόματης τιμαριθμικής αναπροσαρμογής, και δ)Την ανάγκη προστασίας των εισοδημάτων των συνταξιούχων και βοηθηματούχων του Δημοσίου από τον πληθωρισμό, αποφασίζουμε: 1.Στους συνταξιούχους, γενικά, και βοηθηματούχους του Δημοσίου, εκτός από όσους λαμβάνουν τις συντάξεις που αναφέρονται στην πιο κάτω παρ. 3, χορηγούνται, αναδρομικά από 1 Ιαν. 1982, πέρα από την καταβαλλόμενη σύνταξη, όπως αυτή έχει διαμορφωθεί με τις αποφάσεις μας αριθ. οίκ. 157631/3904/25.11.81 (τόμ. 2Α σελ. 384, 890) και Γ. 9780/1541/Μ10/14/26.11.1981 (ανωτ. αριθ. 170), και τα παρακάτω διορθωτικά ποσά: Δραχ. 4.000 το μήνα σε όσους λαμβάνουν σύνταξη ή βοήθημα μέχρι 16.000. Δραχ. 3.600 το μήνα σε όσους λαμβάνουν σύνταξη ή βοήθημα από 16.001-20.000. Δραχ. 3.200 το μήνα σε όσους λαμβάνουν σύνταξη ή βοήθημα από 20.001-24.000. Δραχ. 2.800 το μήνα σε όσους λαμβάνουν σύνταξη ή βοήθημα από 24.001-28.000. Δραχ. 2.400 το μήνα σε όσους λαμβάνουν σύνταξη ή βοήθημα από 28.001.-32.000. Δραχ. 2.000 το μήνα σε όσους λαμβάνουν σύνταξη ή βοήθημα από 32.001-36.000. Δραχ. 1.600 το μήνα σε όσους λαμβάνουν σύνταξη ή βοήθημα από 36.001-40.000. Ειδικά, στους συνταξιούχους και βοηθηματούχους που η σύνταξή τους κυμαίνεται μεταξύ των δραχ. 16.000 έως 16.400, 20.000 έως 20.400, 24.000 έως 24.400, 28.000 έως 28.400, 32.000 έως 32.400, 36.000 έως 36.400 και 40.000 έως 41.600 χορηγείται διορθωτικό ποσό τόσο, ώστε μαζί με αυτό, ως σύνταξη να φτάνει το ποσό των δραχ. 20.000, 23.600, 27.200, 30.800, 34.400, 38.000 και 41.600, αντίστοιχα. Για την κατάταξη των συντάξεων στα προηγούμενα κλιμάκια, δεν λαμβάνονται υπόψη τα επιδόματα οικογενειακών βαρών (συζύγου και τέκνων) καθώς και τα επιδόματα ανικανότητας. 2.Τα διορθωτικά ποσά που παρέχονται σύμφωνα με τη προηγούμενη παράγραφο, χορηγούνται και σε εκείνους που θα καταστούν συνταξιούχοι μετά την έκδοση της απόφασής μας αυτής. Η καταβολή τους αρχίζει από την ημερομηνία που αρχίζει και η σύνταξη. Στον κανονισμό της σύνταξης δεν λαμβάνεται υπόψη το διορθωτικό ποσό και το ποσό της αυτόματης τιμαριθμικής αναπροσαρμογής (ΑΤΑ) που έπαιρνε ως εν ενεργεία στρατιωτικός ή πολιτικός υπάλληλος. 3.Οι πολεμικές συντάξεις που καταβάλλει το Δημόσιο και που δεν καθορίζονται με βάση το μισθό ενεργείας καθώς και οι συντάξεις και τα βοηθήματα τα οποία υπολογίζονται με βάση αυτές, αυξάνονται, αναδρομικά από 1.1.82 κατά ποσοστό 25%. Το ανωτέρω ποσοστό αύξησης υπολογίζεται πάνω στα ποσά, όπως αυτά έχουν διαμορφωθεί ύστερα από την απόφασή μας αριθ. Γ. 9780/1541/Μ10/14/ 26. 11.81. Τα ποσά σύνταξης που προκύπτουν από την εφαρμογή της παραγράφου αυτής στρογγυλοποιούνται στην επόμενη δεκάδα. 4.Κατά το οριζόμενο στην προηγούμενη παράγραφο ποσοστό και από την ίδια χρονολογία, αυξάνονται και όλα τα προσωπικά και αμεταβίβαστα επιδόματα ανικανότητας και οι προσαυξήσεις τους. Σε αυτά περιλαμβάνονται και τα επιδόματα του άρθρ. 54 του Π.Δ. 1041/1979. Το ποσοστό αύξησης υπολογίζεται πάνω στα ποσά όπως αυτά είχαν διαμορφωθεί με τις αυξήσεις οι οποίες χορηγήθηκαν μέχρι την 31.12.81. 5.Το κατώτατο όριο σύνταξης ή βοηθήματος που καθόρισε το Ν.Δ. 1371/73 όπως αυτό διαμορφώθηκε με τις μεταγενέστερες αυξήσεις, ορίζεται, με συνυπολογισμό και του διορθωτικού ποσού των παρ. 1 και 2 καθώς και του επιδόματος ανικανότητος που τυχόν καταβάλλεται, σε δραχ. 8.560, αναδρομικά από 1 Ιαν. 1982. 6.Η εκκαθάριση και πληρωμή των αυξημένων ποσών, αναδρομικά από 1.1.82, θα γίνει με την επιταγή η οποία θα σταλεί το μήνα Φεβρουάριο 1982 (σύνταξη μηνός Μαρτίου 1982). Ειδικά η εκκαθάριση και πληρωμή των αυξημένων ποσών στις συντάξεις των συνταξιούχων Οργανισμών Τοπικής Αυτοδιοικήσεως θα διενεργηθεί από τους οικείου ασφαλιστικούς φορείς με βάση σχετικό φύλλο μεταβολής, που οι φορείς αυτοί θα συντάξουν. 7.Από το έτος 1982 καθιερώνεται η αρχή της Αυτόματης Τιμαριθμικής Αναπροσαρμογής (ΑΤΑ), όλων των συντάξεων και βοηθημάτων που καταβάλλει το Δημόσιο, η οποία θα γίνεται στην αρχή του επόμενου τετραμήνου, σύμφωνα με το ποσοστό μεταβολής του δείκτη τιμών καταναλωτή του προηγούμενου τετραμήνου που θα καθορίζεται με κοινή απόφαση των Υπουργών Συντονισμού και Οικονομικών, έπειτα από γνώμη Ειδικής Επιτροπής. (Μετά τη σελ. 90,780) Σελ. 90,781 Τεύχος Ε22-Σελ. 107 Πολιτικές και Στρατιωτικές Συντάξεις 29.Β.α.171 8.Για τον υπολογισμό της ΑΤΑ το κατά την προηγούμενη παράγραφο ποσοστό μεταβολής του δείκτη τιμών καταναλωτή, θα κλιμακώνεται ανάλογα με το ύψος της μηνιαίας σύνταξης ή βοηθήματος ως εξής: α)Για σύνταξη ή βοήθημα ή τμήμα αυτών μέχρι δραχ. 35.000 θα υπολογίζεται ολόκληρο το ποσοστό μεταβολής του δείκτη. β)Για τμήμα σύνταξης ή βοηθήματος από 35.000 δραχμές, μέχρι 55.000 δραχμές θα υπολογίζεται το μισό (1/2) του ποσοστού μεταβολής του δείκτη. γ)Για τμήμα σύνταξης ή βοηθήματος από 55.000 δραχμές μέχρι 80.000 δραχμές θα υπολογίζεται το 1/4 του ποσοστού μεταβολής του δείκτη. δ)Για το τμήμα σύνταξης ή βοηθήματος πέρα από τις 80.000 δεν θα δίνεται καμιά Τιμαριθμική Αναπροσαρμογή. 9.α)Κατά την πρώτη εφαρμογής της προηγούμενης παραγράφου η οποία θα αρχίσει αυτόματα την 1η Μαΐου 1982, θα παρθούν υπόψη: αα)η σύνταξη ή το βοήθημα όπως προσδιορίζονται από την κείμενη συνταξιοδοτική νομοθεσία και όπως θα διαμορφωθούν μέχρι την 30ή Απριλίου 1982, ββ)τα διορθωτικά ποσά και οι αυξήσεις των παρ. 1, 2, 3 και 5, γγ)όλα τα επιδόματα ανικανότητας ή νόσου και οι επαυξήσεις τους όπως αυτά διαμορφώνονται με τις αυξήσεις της παρ. 4, και δδ)τα οικογενειακά επιδόματα που καταβάλλονται κατά την ίδια χρονολογία. β)Για την εφαρμογή της παραπάνω παρ. 8 το δεύτερο τετράμηνο του 1982 θα παρθούν υπόψη τα ποσά του προηγούμενου εδαφίου μαζί με το ποσό της ΑΤΑ, όπως θα διαμορφωθούν την 31 Αυγ. 1982. Με τον ίδιο τρόπο θα εφαρμόζεται η παρ. 8 και για τα επόμενα τετράμηνα. 10.Οι διατάξεις της κείμενης νομοθεσίας περί συνδικαιούχων της σύνταξης προσώπων, συμμετοχής στη σύνταξη, επιμερισμού του ποσού αυτής και χωριστής καταβολής έχουν εφαρμογή και για τα διορθωτικά ποσά των παρ. 1 και 2 καθώς και για τα ποσά της ΑΤΑ των παρ. 7, 8 και 9. 11.Αν για οποιαδήποτε αιτία, επέλθει μεταβολή στο ποσό της σύνταξης ή του βοηθήματος, το διορθωτικό ποσό των παρ. 1 και 2, καθώς και το ποσό της ΑΤΑ, προσδιορίζονται ξανά με βάση τη νέα σύνταξη ή το βοήθημα, από τη χρονολογία που επέρχεται και η μεταβολή. Σε περίπτωση θανάτου του συνταξιούχου, το διορθωτικό ποσό και το ποσό της ΑΤΑ χορηγείται και στην οικογένειά του, εφόσον αυτή, σύμφωνα με τις κείμενες διατάξεις, δικαιούται της σύνταξης ή του βοηθήματος του θανόντος για τρεις ή έξι μήνες. Σελ. 90,782 Τεύχος Ε22-Σελ. 108 12.Οι κατά τ’ ανωτέρω αυξήσεις λαμβάνονται υπόψη και για τον υπολογισμό των δώρων Χριστουγέννων και Πάσχα ως και της πρόσθετης μισής σύνταξης. 13.Τα διορθωτικά ποσά των παρ. 1 και 2 και τα ποσά της ΑΤΑ δεν ενσωματώνονται στη σύνταξη ή στο βοήθημα αλλά εμφανίζονται στις επιταγές σε ξεχωριστή στήλη. Επ’ αυτών όμως, όπου συντρέχει περίπτωση, εφαρμόζονται ανάλογα οι διατάξεις των άρθρ. 58-69 του Π.Δ. 1041/79. 14.Η παρούσα απόφαση θα τύχει ανάλογης εφαρμογής και στις συντάξεις που δεν καταβάλλονται από το Δημόσιο, διέπονται όμως από τις ίδιες διατάξεις, είτε κατά παραπομπή προς όσα ισχύουν για τις πολιτικές συντάξεις, είτε με ιδιαίτερα νομοθετήματα που περιλαμβάνουν παρόμοιες διατάξεις. 15.Η απόφασή μας αυτή που ισχύει από 1 Ιανουαρίου 1982 να δημοσιευθεί στην Εφημερίδα της Κυβερνήσεως και θα κυρωθεί με νόμο. 